kardosdrur/scandi-wiki huggingface dataset:
Solskin i den blå stue

Solskin i den blå stue er et maleri af den danske skagensmaler Anna Ancher fra 1891. Med sine mange nuancer af blå og sollys som strømmer gennem vinduet, er maleriet en af hendes mest genkendte værker.

Som angivet ved billedets fulde titel: Solskin i den blå stue. Helga Ancher ved strikketøjet i bedstemoders stue, forestiller maleriet Annas datter Helga strikene i hendes bedstemors værelse. Med ryggen til observatøren, er barnet optaget med at hækle. På trods af sit meget banale motiv og handling, er billedets tema det væsentlige spil af lys i rummet, som formår at udtrykke mange rolige nuancer af blå, som gør at billedet har en følelse af ro. Den eneste indikation af omverdenen er lyset som strømmer igennem døren.

Mette Bøgh Jensen, kurator for Skagens Museum, har forklaret at Anna Anchers malerier af interiør er "mere om farve og lys end noget andet". Kunstnerens hovedinteresse er "ikke i at gentage virkeligheden af rummet eller væggen, eller endda lyset, men snarere hvad der er tilbage, når disse ting er skrællet væk, og det resterende motiv er farve og form". Hun fortsætter dertil med at sige: "Anna Anchers kunst er ulig den, som mere end nogen anden i sin essens er bundet til den særlige motivverden i Skagen:. Fiskernes familier, høstarbejdere, de specielle farver og strålende sommerlys."

Billedets maler Anna Ancher née Brøndum, datter af den lokale krovært, var det eneste medlem af gruppen som selv var fra Skagen. Inspireret af værker af de kunstnere, der tilbragte deres somre på kroen, besluttede hun sig for at selv at blive maler på et tidspunkt, hvor kvinder ikke blev optaget på Det Kongelige Danske Kunstakademi. I 1880 giftede hun sig med et medlem af skagensmalerne Michael Ancher. I modsætning til de andre malere, som oftest afbildede de lokale fiskere og landskaber langs havet, var Annas værker hovedsageligt interiører og portrætter af venner og familie.

Referencer

Bibliografi 
 
 

Malerier af Anna Ancher
Malerier fra 1891
Malerier fra Skagens Kunstmuseer
Nils Klim-prisen

Nils Klim-prisen er en norsk forskningspris som uddeles årligt og tildeles yngre, nordiske forskere under 35 år inden for humaniora, samfundsvidenskab, retsvidenskab eller teologi.

Prisen er indstiftet i 2004 og uddeles af den norske Ludvig Holbergs Minnefond og er på 250.000 norske kroner.

Prisen uddeles samtidig med den norske Holbergprisen.

Prismodtagere 
 2004 - Claes de Vreese - (DK - medievidenskab) - for forskning i skæringsfeltet mellem statsvidenskab, kommunikationsforskning og medievidenskab
 2005 - Dag Trygve Truslew Haug - (NO - lingvistik) - for traditionel historisk sprogvidenskab og moderne lingvistik anvendt på klassiske sprog.
 2006 - Linda Wedlin - (SE - virksomhedsøkonomi) - for at kombinere kommunikationsforskning, pædagogisk forskning og organisationsteori i studiet af undervisningsinstitutioners påvirkning.
 2007 - Carina Keskitalo - (FI - samfundsvidenskab) - for forskning af arktisk identitet
 2008 - Anne Birgitta Pessi - (FI - religionssociologi) - for forskning af altruisme, retfærdighed i velfærdsstaten, frivillighed og urban religion belyst gennem kvantitative undersøgelser og hermeneutik.
 2009 - David Bloch - (DK - filologi) -  for forskning af Aristoteles og middelalderens omfattende aristoteliske tradition og specielt for hans kritiske vurdering af Aristoteles' De Memoria et Reminiscentia samt nyfortolkning av Aristoteles' teori om hukommelsen og en analyse af hvorledes denne teori blev modtaget af muslimske og kristne forfattere i middelalderen.
 2010 - Johan Östling - (SE - historie) - for sin forskning af hvorledes kundskab til nazismens grusomheder under 2. verdenskrig ændredes og påvirkede Sverige i efterkrigstiden og førte til nyorientering mod den anglosaksiske verden og væk fra tysk kultur.
 2011 - Jørn R.T. Jacobsen - (NO - jura og retsvidenskab) - for analyser af grundprincipper for strafferet.
 2012 - Sara Hobolt - (DK - samfundsvidenskab) - for forskning af sammenlignende politik, herunder europæisk integration, valg og folkeafstemninger, samt samspillet mellem medier, meningsdannende processer og de politiske eliters og partisystemers modtagelighed og ansvarlighed.
 2013 - Ingvild Almås - (NO - samfundsøkonomi) - for forskning af indtægtsulighed og anvendelse af eksperimenter i økonomiforskningen
 2014 - Terje Lohndal - (NO - lingvistik) - for originale bidrag i Chomskiansk lingvistik, både i fagfeltet formal syntaks og i semantik

 2015 - Rebecca Adler-Nissen - (DK - statsvidenskab og politologi) - for at kombinere antropologiske feltarbejdsmetoder og interviews i studier af diplomater som arbejder inden for det europæiske system med grundig analyse af deres politiske forhandlinger samt for at integrere perspektiver fra Goffman og Bourdieu i studiet af international politik.

Eksterne henvisninger 
 Oversigt over modtagere af Niels Klim-prisen fra www.holbergprisen.no
 www.holbergprisen.no - officiel website for Holbergprisen og Niels Klim-prisen

Videnskabspriser
Hædersbevisninger fra Norge
Etableret i 2004
Amy Vanderbilt

Amy Vanderbilt (22. juli 1908 – 27. december 1974) var en amerikansk forfatter og en autoritet på etikette. I 1952 udgav hun sin bedst sælgende bog Amy Vanderbilt's Complete Book of Etiquette. Bogen fik  titlen Amy Vanderbilt's Etiquette ved en opdatering, og den sælges stadig. Den seneste  udgave blev redigeret af Nancy Tuckerman og Nancy Dunnan. Dens langvarige popularitet har gjort den til et standardværk.

Hun var også forfatter og indsamler af madopskrifter trykt i kogebog Amy Vanderbilt's Complete Cook Book, der blev illustreret af Andy Warhol under navnet "Andrew Warhol". Illustrationerne blev udført inden hans første solo-udstilling i New York og er skitser med pen og blæk.

Liv og karriere 
Amy Vanderbilt nedstammer fra Cornelius Vanderbilt. Hun blev født i Staten Island, New York og arbejdede som deltidsjournalist på Staten Island Advance, da hun var 16 og gik på Curtis High School. Hun blev uddannet i Schweiz og på Packer Collegiate Institute i Brooklyn, før hun kom på New York University. Hun arbejdede med reklame og PR og udgav sin berømte bog efter fem års forarbejde. 

Fra 1954 til 1960 var hun vært på fjernsynsprogrammet It's in Good Taste og fra 1960 til 1962 var hun vært på radioprogrammet The Right Thing to Do. Hun arbejdede også som konsulent i takt og tone for forskellige organisationerne som U.S. Department of State.

Fra 1929 til 1932 var hun gift med Robert Brinkerhoff. I 1968 giftede hun sig med Curtis Kellar, en advokat fra Mobil Oil.

Vanderbilt døde d. 27. december 1974 efter flere kraniebrud efter et fald fra et vindue fra 2. sal i hendes hus på 438 East 87th Street i New York. Det er uklart om det var en ulykke (som følge af medicin mod hypertension) eller  selvmord. Hun blev begravet på Cemetery of the Evergreens i Brooklyn i New York.

Bibliografi 
 1952 Amy Vanderbilt's Complete Book of Etiquette
 1961 Amy Vanderbilt's Complete Cook Book

Se også 
 Emma Gad

Referencer

Eksterne henvisninger 
 

Faglitterære forfattere fra USA
Kogebogsforfattere
Tv-værter fra USA
Vanderbiltfamilien
Fosforylering

Fosforylering betyder tilføjning af en fosfat-gruppe, PO43−
til et organisk molekyle. Fosforylering og den modsatte reaktion, defosforylering, er regulerende processer, der bl.a. tænder og slukker mange enzymer og andre proteiners aktivitet. Proteinfosforylering spiller derfor en stor rolle i mange cellulære processer, se f.eks. tau-protein, signaltransduktion og cellestofskifte.

I 1992 fik Edmond H. Fischer og Edwin G. Krebs Nobelprisen i fysiologi eller medicin for deres opdagelser vedrørende reversibel proteinphosphorylering som en biologisk reguleringsmekanisme.

Fotofosforylering 

I den livsbetingende reaktion i planternes kloroplaster kaldet fotosyntesen fosforyleres ADP af enzymet ATP-syntase til ATP med energi fra sollyset.

Oxidativ fosforylering 

Med kemisk energi foregår der en såkalde ”oxidativ fosforylering” af ADP til ATP i mitokondrierne.

Substratfosforylering 

ATP er også syntetiseret ved ”substratfosforylering” eller ”substrat-niveau-fosforylering”gennem glykolysen.

Fosforyleringen af sukkermolekyler er ofte første trin på vejen til deres nedbrydning. Fosforyleringen tillader celler at akkumulere sukkermolekyler, da fosfatgruppen forhindrer molekylet i at forlade cellen.

Proteinfosforylering 

Reversibel fosforylering af proteiner er en vigtig reguleringsmekanisme i både prokaryote og eukaryote organismer. Proteinkinaser fosforylerer proteiner og fosfataser defosforylerer proteiner. Mange enzymer og receptorers aktivitet tændes og slukkes ved forforylering og defosforylering.

Fosforylering er en meget almindeligt forekommende reaktion og undersøgelser antyder at op til 30 eller 50% af alle proteiner kan fosforyleres. Den reversible fosforylering resulterer i konformationsændringer der ændrer den molekylære struktur mellem en aktiv og en inaktiv form.

Signaltransduktionen omfatter kaskader af fosforyleringsreaktioner der involverer receptortyrosinkinase og andre proteinkinaser. Et eksempel på en sådan kaskade er MAPK-kaskaden, hvor MAP står for mitogen-aktiveret protein og K står for kinase: MAPKKKK fosforylerer MAPKKK der fosforylerer MAPKK der fosforylerer MAPK der er involveret i reguleringen af meiose, mitose og differentiering.

Proteinfosforylering er blot en af mange posttranslationelle modifikationer eller postsyntetiske modifikationer som regulerer proteiners aktivitet.

Cellulære reguleringsmekanismer 
 Overordnet kontrol af kroppens homeostase gennem osmosereguleringen ved fosforylering af natrium-kalium-pumpen
 Hæmning af enzymer
 Aktivering af enzymer
 Regulerer protein-protein-reaktioner gennem “domæner”
 Regulerer proteinnedbrydningen gennem ubiquitin/proteasome-reaktionerne

Referencer

Se også 
 Deamidering
 Elektrontransportkæde
 Fordøjelse, Katabolisme, Glykolyse, Citronsyrecyklus, Glukoneogenese, Fedtsyremetabolisme
 Fosfofructokinase
 Histon
 Nikotinamidadenindinukleotid
 Stofskifte, Anabolisme, Aerob respiration
 Threonin, Tyrosin

Biokemi
Proteiner
Mark Kenly Domino Tan

Mark Kenly Domino Tan (født Ry) er tøjdesigner.

I 20014 modtog han Dansk Design Talent-prisen fra Magasin du Nord. Han vandt Bikubenfonden/Kronprinseparrets Stjernedryspris 2015

Referencer

Eksterne henvisninger 
 Om Mark Tan  på tv3.dk

Designere fra Danmark
Joachim Ladefoged

Joachim Ladefoged (født 1970) er en dansk fotograf. Han har arbejdet professionelt som fotograf siden 1991 og er medlem af det internationale foto agentur VII. 

Ladefoged har vundet adskillige priser, såsom Visa D’Or, World Press Photo, POYi, Eissie, Agfa og Årets Pressefoto.

Referencer 

Fotografer fra Danmark
Hindukalender

Hindukalenderen er en kalender som benyttes i hinduismen og har eksisteret helt siden Vedaen blev skrevet, men med diverse tiltag og tilpasninger. Der er store forskelle mellem forskellige lokale indiske hinduistiske kalenderne. Hindukalenderen må ikke forveksles med den indiske nationale kalenderen. En ny dag i den hinduistiske kalenderen begynder med solopgang.

Hindukalenderen har ingen fast hviledag, da hinduenes religion ikke har nogen grundlægger eller skaber som havde en hviledag i sin gerning. I 1957 blev det vedtaget en officiel hindukalender, denne er baseret på måne og sol, og følges af både hinduer og sikher. Kalenderen er på 12 måneder af 30/31 dage, månedene deles igen på to indeholdende 15 dage hver, og en sådan måned kaldes en paksha. Hvert tredje år er det skudår, og her bliver der indsat en ekstra måned. Religiøse fester falder altid på fuldmåne, nymåne, eller på månens mørkeste tid. Kalenderen har ingen faste helligdage, fordi hver gud har sin helligdag. Normalt fejres der derfor helligdag på dagen til den guden eller de guderne man er specielt knyttet til. Hindukalenderen er til brug for religiøse højtider, til daglig bruges den vestlige kalender.

Måneder 

Kalendere
Hinduisme
Museum Skanderborg

Museum Skanderborg består af 5 museer og 6 arkiver. Den samlede administration ligger på Adelgade i Skanderborg.
Museet er beliggende i byens ældste del tæt ved Skanderborg Slotsbanke og med stor parklignende have ned til Lille Sø.

I Skanderborg Dyrehave har museet en udstilling om besættelsestiden, beliggende i to tyske bunkere, Skanderborg Bunkerne. Desuden omfatter museet Øm Kloster museum, Gammel Rye Mølle og Ferskvandsmuseet.

Referencer

Eksterne henvisninger

Se også 
 Vikingen fra Fregerslev

Skanderborg
Museer i Region Midtjylland
Frida Mia Klarlund Nielsen

Frida Mia Klarlund (født 14. december 1989 i Køge) er en dansk fodbolddommer, der dømmer i Elitedivisionen og internationalt under FIFA, hvor hun er indrangeret som kategori 1-dommer og i talentgruppen. På herresiden er hun dommer i 1. division, 4. dommer i Superligaen og AVAR i Superligaen.

Uden for fodboldbanen er hun uddannet cand.merc. i strategi og organisation, og har ansættelse som IT-projektleder.

Karriere 
Nielsen tog sit dommercertifikat som 16-årig på DBU's dommerskole. Hun fik sin inspiration til dommergerningen efter sin søster Trine K. Westhoff, som er tidligere dommer i Elitedivisionen.

Allerede som 19-årig blev hun elitedommer og startede med at dømme et halvt år i kvindernes 1. division, inden hun også kunne dømme i Elitedivisionen.

I herrerækkerne begyndte hun at dømme ungdomshold, men er gradvist efterhånden avanceret op gennem rækkerne. Frida blev den første danske kvindedommer i Nordic Bet ligaen samt 4. dommer i Superligaen hvor hun fik debut den 4. september 2022 i kampen Lyngby-Randers.

Den internationale karriere startede i 2011, da hun fungerede som linjedommer for Betina Norman.

Privat 
Hun har arbejdet sammen med den tidligere 2. divisionsdommer Tinna Høj Christensen. Frida har desuden en datter fra 2016.

Kilder

Eksterne henvisninger 
Kampstatistik 

Fodbolddommere fra Danmark
Personer fra Køge
Souheib Dhaflaoui

Souheib Dhaflaoui (født 8. maj 1996 i Danmark) er en dansk fodboldspiller med tunesiske rødder, der spiller for Næstved Boldklub.

Klubkarriere 
Dhaflaoui skiftede i 2012 i en alder af 16 år fra Boldklubben af 1893 til FC Nordsjælland, hvor han skrev under på en treårig kontrakt.

Han blev rykket op i klubbens førsteholdstrup i juli 2015, efter i marts samme år at have skrevet under på en forlængelse frem til sommeren 2017. Han fik sin officielle debut i Superligaen den 3. august 2015, da han blev skiftet ind i det 93. minut i stedet for Emiliano Marcondes i 2-1-sejren hjemme over AaB.

Den 31. august 2016 blev det offentliggjort, at Dhaflaoui skiftede til 1. divisionsklubben FC Helsingør på en lejeaftale. Han spillede 8 ligakampe, inden han forlod klubben igen i december 2016.

Sammen med Dominic Oduro deltog Dhaflaoui i januar 2017 i ’Super Draft’ i MLS Combine i et forsøg på at tilspille sig en kontrakt i USA.

Næstved Boldklub 
Den 31. juli 2017 blev det offentliggjort, at Dhaflaoui skiftede til 2. divisionsklubben Næstved Boldklub.

Referencer

Eksterne henvisninger 
 

Fodboldspillere fra Danmark
Fodboldspillere fra Handelsstandens Boldklub
Fodboldspillere fra Østerbro IF
Fodboldspillere fra B.93
Fodboldspillere fra FC Nordsjælland
Fodboldspillere fra Næstved BK
Sri Lankas præsidenter

Sri Lankas præsidenter omfatter en oversigt over præsidenter i Sri Lanka.

Positionen som præsident blev etableret i 1972.

Sri Lankas nuværende præsident er Gotabaya Rajapaksa, der tiltrådte 2019.

Eksterne henvisninger 
 www.president.gov.lk - officiel website for President of Sri Lanka 

 
Lister over præsidenter
Mathias Jensen

Mathias Jensen (født 1. januar 1996) er en dansk fodboldspiller, der spiller for engelske Brentford F.C. og for Danmarks fodboldlandshold. Han har tidligere spillet i bl.a. FC Nordsjælland og spanske Celta Vigo. Han er midtbanespiller.

Karriere 
Jensen gæstetrænede hos FC Nordsjælland fra han var 11 år, og da han var 15 år, skiftede han permanent til klubben.

FC Nordsjælland 
Han skrev i januar 2015 under på en treårig forlængelse med FC Nordsjælland. Fra sommeren 2015 blev han samtidig en del af klubbens førsteholdstrup.

Han fik sin debut i Superligaen den 20. september 2015, da han blev skiftet ind i det 90. minut i 0-1-sejren ude over FC Midtjylland. Det blev herefter kun til sporadiske optrædender i sin debutsæson, idet han samlet set spillede fem kampe ved fire indskiftninger og en kamp i startopstillingen. Olafur Kristjansson var i den første halvdel af 2015-16-sæsonen træner i klubben, hvor det ifølge Jensen var som, at "[...] der blev skåret lidt ned på talentudviklingen", således at talenterne trænede mindre med end under Kasper Hjulmand, samt at der blev kigget mere til de ældre spillere. Kasper Hjulmand overtog dog atter cheftrænerrollen i FC Nordsjælland pr. 1. januar 2016.

I den efterfølgende sæson (2016-17) blev Mathias Jensen mere en fast del af klubbens førstehold, da han spillede 22 ud af 36 kampe i sæsonen. I juni 2017 indgik parterne aftalen om forlængelse af kontrakten til sommeren 2020.

Efter 2017-18-sæsonen blev han kåret som årets spiller i FC Nordsjælland.

Celta de Vigo 
8. august 2018 underskrev Mathias Jensen en femårig kontrakt med den spanske La Liga-klub Celta de Vigo.

Brentford 
Efter blot et år i Celta skiftede Jensen i sommeren 2019 til Brentford F.C.

I 2021 var han med til at sikre klubben oprykning til Premier League.

Landsholdskarriere 
Han fik sin debut i landsholdsregi 16. april 2014 for Danmarks U/18-fodboldlandshold, da han spillede de første 57 minutter i et 1-2-nederlag hjemme til Østrig. Siden har han spillet på alle ungdomsholdene til U/21.

Mathias Jensen fik debut på Danmarks A-landshold 7. oktober 2020, hvor han spillede fuld tid i en 4-0-sejr hjemme over Færøerne. Han scorede sit første landskampsmål i VM-kvalifikationskampen mod  i 8-0-sejren. Han var med i den danske trup til EM-slutrunden 2020 (afholdt i 2021), og han blev skiftet ind i alle Danmarks seks kampe.

Referencer

Eksterne henvisninger 
 
 Mathias Jensen  på FCN.dk

Personer fra Kalundborg 
Fodboldspillere fra Danmark
Fodboldspillere fra Kalundborg GB
Fodboldspillere fra FC Nordsjælland
Fodboldspillere fra Celta de Vigo
Fodboldspillere fra Brentford F.C.
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Erik Grave

Erik Mogensen Grave (født 26. september 1624 i Lund, død 22. februar 1691) var en dansk biskop. Hans fader, Mogens Grave, var rektor og senere lektor i teologi. Moderen, Anne, var datter af hofpræst Erik Andersen. 

Erik Grave blev student fra Lund 1643, tog 1645 teologisk eksamen og blev derefter hører i Lund. Han nød stor anseelse som skolemand, og da han 1649 blev rektor i Helsingborg, fulgte flere af hans disciple med fra Lund for at fortsætte skolegangen under hans vejledning. I 1650 blev han præst i Hornslet, og da han forlod Helsingborg, nød han den ære, at skolebørnene fulgte ham til skibet, og at deres forældre bragte ham mindegaver til tak for hans skolegerning. I 1651 ægtede han Anne Henriksdatter Sander, enke efter hans formand i Hornslet, Chr. Borggreving. 

Under et ophold i København 1655 fik han befaling til at prædike ved hoffet, og 1660 lod kongen ham atter kalde til hovedstaden, hvor han ofte måtte prædike for ham. Samme år udnævntes han til hofprædikant. Kongen forærede ham "Heste og Karosse", købte Lorens Tuxens gård, som han gav ham til embedsbolig, og forøgede senere hans løn. I 1662 måtte han på slottet disputere med socinianeren Lubienietzki om trinitetslæren, og 1664 kaldtes han atter til hoffet for at gendrive jesuiterpateren Mollmann. 

Samme år udnævntes han til biskop i Aarhus Stift; og 1668 blev han dr.theol. I 1671 deltog han i Christian V's salving. I 1681 fik han justitsråds rang. Han havde sæde i den kommission, der gennemgik Danske Lovs 2. bog, og måtte ofte afgive erklæring om vigtige kirkelige spørgsmål, for eksempel om det lod sig forsvare under visse givne forhold at antage den romersk-katolske religion (prins Jørgen), og om fri religionsøvelse for de reformerte. Begge disse spørgsmål besvarede han benægtende. 

Grave er forfatter til en række ligprædikener, hvoraf dog kun 4 er udgivne og deraf de 2 sidste først flere år efter hans død. Ligesom flere af sine samtidige skånske landsmænd udmærkede han sig ved at skrive et ualmindelig rent dansk sprog – de nyere sproglige påvirkninger fra Tyskland og Frankrig var vistnok ikke nåede til Lund i hans ungdom –, men i sine ældre år synes han at være påvirket af de nye moder, der optog fremmede, latinske og franske, ord i sproget.

Kilder 

 

Biskopper over Århus Stift
Skolefolk fra Danmark
Danskere i 1600-tallet
Personer fra Lund
Sebastiaen Vrancx

Sebastiaen Vrancx (døbt 22. januar 1573 i Antwerpen, død 19. maj 1647 sammesteds) var en flamsk maler.

Han blev elev af Adam van Noort i Antwerpen og uddannede sig videre på en rejse i Italien. I 1612 blev han dekan for Sankt Lukasgildet i sin fødeby. I Rijksmuseum i Amsterdam ses blandt mange andre arbejder Marked i en flamsk by. Videre mærkes: Barmhjertighedens syv værker (Hannover Museum), Fest i en slotspark (Kunstmuseet i København), Pilegrimme i nærheden af en by (Münchens Pinakotek) m. v.

Kilder 

 

Malere fra Flandern
Medlemmer af Sankt Lukasgildet
Personer fra Antwerpen
Tonicvand

Tonicvand er en bitter sodavand, opfundet af britiske kolonister i Indien. De drak tonicvand for at undgå malaria, da tonicvand indeholder kinin, som har en beskyttende effekt mod malaria. I nutiden er tonicvands kininindhold lavere. I dag bruges tonicvand til drinks (bl.a. gin og tonic). Et førende mærke i Danmark er Schweppes.

Referencer 

Sodavand
Campanianske vulkanbue

Den Campanianske vulkanbue er en vulkanbue som består af flere aktive, sovende, eller udslukkede vulkaner i provinsen Campania i Italia. Vulkanbuen er centreret om Napolibugten. Foruden Vesuv omfatter vulkanbuen blandt andet bjergene Campi Flegrei og Epomeo. Vulkanbuen er en del af et større område med vulkansk aktivitet som også blandt andet omfatter Stromboli og Etna.

Vulkaner i Italien
Glacialrefugium

Et glacialrefugium eller istidsrefugium (fra latin refugium = ”tilflugtssted”) er betegnelsen for et geografisk sted eller en region, hvor flora og fauna kunne overleve under en istid. Man kan skelne mellem forskellige typer af glacialrefugier som f.eks. nunatak-, perifere eller lavlands-glaciealrefugier. I disse tilbagetrækningsegne herskede der lokale klimaforhold, der sikrede planters og dyrs overlevelse, og som muliggjorde en udbredelse efter istidens afslutning. Varmekrævende arter fra de nordeuropæiske løvskove klarede sig f.eks.under den seneste istid ved tilbagetrækning til refugier i Middelhavsområdet og på sydsiden af Kaukasus, mens arter fra det nordlige nåleskovsbælte fandt refugier i Manchuriet og Mongoliet.

Se også 
 Overvintringsteorien

Noter 

Geografi
Geobotanik
Klima
Istider og mellemistider